Hans Christian Schmidt (V), 2007-01-30:
Lad mig starte med at takke ordførerne for bemærkningerne, som er fremkommet her i dag.
Det er en glæde at kunne konstatere, at der synes at være bred opbakning til lovforslaget.
Den gældende gødningslov, som stammer helt tilbage fra 1996, har jo haft som sit hovedformål at regulere gødningens kvalitet og mærkning, og den enkelte jordbruger skal selvfølgelig kunne stole på, at der også er de næringsstoffer i gødningen, som mærkningen angiver.
Med andre ord kan man sige, at landmanden skal have sikkerhed for, at han får det, som han har betalt for.
Lovforslaget, som vi førstebehandler nu, har fortsat det formål, men vi kobler lige et par ekstra ting på.
For det første ønsker regeringen med lovforslaget at fremhæve hensyn til miljøet, det er også nævnt af flere ordførere.
Endelig har lovarbejdet generelt haft fokus på en forenkling og en modernisering af den gældende lov.
Altså lovens fokus er jo ændret fra primært at være rettet mod gødningens kvalitet til nu også at inddrage hensynet til mil jøet ud over det allerede eksisterende hensyn til menneskers, dyrs og planters sundhed.
Endvidere får vi med den nye lov grundlag for en mere dækkende sanktionspraksis, bl.a. rettet mod overtrædelse af EU's gødningsforordning.
Så er det selvfølgelig også, som nogle af ordførerne har været inde på, noget helt nyt, at den offentlige sikkerhed indgår i loven.
I regeringens terrorhandlingsplan er det vurderet, at ammoniumnitratgødning kan udgøre en sikkerhedsrisiko, da det forholdsvis let kan misbruges til terror, noget, vi jo desværre allerede har set både i USA og i Tyrkiet.
Med lovforslaget får vi nu skabt den fornødne hjemmel til at iværksætte et forbud mod salg af ammoniumnitratgødning med et højt indhold af kvælstof til ikkeprofessionelle brugere.
Som opfølgning på regeringens terrorhandlingsplan er der nedsat en række embedsmandsgrupper på tværs af de relevante ministerier, og de arbejder lige nu med at vurdere bl.a. behovet for yderligere tiltag.
Så lad mig understrege, at der jo er tale om en grænseoverskridende problemstilling, og at vi derfor varmt og aktivt støtter Kommissionen i at finde fælles løsninger.
Samtidig får vi balance i de hensyn, som myndighederne skal varetage i administrationen af loven, idet hensynet til miljøet nu vil indgå på lige fod med hensynet til mennesker, dyr, planter og sundhed.
Endelig kan vi iværksætte tiltag af hensyn til den offentlige sikkerhed, som desværre er blevet nødvendiggjort af den udvikling, vi har set og ser i verden.
Det vil jeg gøre mit til at vi får, og jeg vil gerne deltage og svare på spørgsmål og også gerne eventuelt komme i samråd i udvalget.
Hermed sluttede forhandlingen, og lovforslaget overgik derefter til anden behandling.
Afstemning
Der er ingen tvivl om, at den dom er kommet meget bag på os.
Det er den, fordi de argumenter, vi fremførte, er der ikke blevet lyttet til.
Det er den, fordi generaladvokaten sådan set havde udtalt sig til Danmarks fordel, og derfor har det været højst overraskende for os, at dommen faldt sådan ud.
Jeg har tidligere redegjort for det og vil godt sige det igen her, at vi har nedsat en tværministeriel arbejdsgruppe, der sammen med Kammeradvokaturen nu er i gang med at analysere dommen og dens præmisser grundigt for nøje at kunne vurdere rækkevidden af afgørelsen, for det er det, der er det afgørende.
Vi kan ikke på nuværende tidspunkt kommentere dommen.
Jeg havde gerne gjort det.
Jeg kan også godt forstå, at Dansk Folkeparti udtrykker en meget stærk interesse for det.
Jeg kender også godt Dansk Folkepartis generelle interesse for landdistrikterne, så det overrasker mig ikke.
Jeg kan bare ikke sige mere.
Jeg forventer, vi har et resultat af vurderingen i løbet af den her uge, og der vil vi så også forholde os til, hvad vi nu gør.
Derfor er det helt klart, at gennem årene har vi altid kæmpet for, at den her regel skulle bevares.
Derfor er dommen også overraskende for os, og vi har svært ved at kunne forstå de argumenter, der har ført til afgørelsen.
Nu har vi fået dommen, nu nærlæser vi den, og så vender vi tilbage for at gennemgå rækkevidden af dommen.